google/wiki40b huggingface dataset:
Yangqin

Yangqin (kinesisk: 洋琴; pinyin: Yángqín), et trapesoid hakkebrett, er et kinesisk strengeinstrument som har sitt historiske utspring i det arabisk-persiske område. I den gamle kinesiske kategorisering av musikkinstrumenter, bayin («åtte klanger»), hører det til kategorien silke. Strengenes antall kan variere. Man slår på strengene med tynne staver.
Five Inches of a Car Accident

Five Inches of a Car Accident er en EP med Blood Command fra april 2009.
Sellanrå turisthytte

Sellanrå turisthytte er en hytte i Nordmarka i Oslo kommune. Hytta drives av Friluftsklubben og er Nordmarkas eneste selvbetjente turisthytte. Dvs. at hytta i tillegg til overnatting, tilbyr forsyninger av proviant.

Historie

Hytta var bygget til arbeiderforeningen ved Tiedemanns Tobaksfabrik. Sellanrå var navnet fra hytta var bygd og er hentet fra Knut Hamsuns roman Markens Grøde. Hytta eies nå av tobakksfabrikkens etterkommer, Ferd eiendom, men leies til Friluftsklubben for kr. 0,- per år mot vedlikehold av hytta.

Beliggenhet

Sellanrå ligger på Raudløkkollen i «Maridalsalpene» nord for Maridalsvannet i Nordmarka.
Enkleste adkomst er fra Skar i Maridalen, via umerket sti opp Furumokollen og videre mellom Øyungskollen og Raudløkkollen til Sellanrå. Alternativ nås hytta fra Movatn via Tømte gård.
Sellanrå ligger 460 meter over havet, på toppen av en ås og har eventyrlig utsikt mot vest. En ser Jonsknuten, Gaustatoppen og Norefjell på en klar dag.
Posisjonen for Sellanrå angitt i WGS84 datum er 6658340 N 597850 E i UTM sone 32 eller 60° 3’ 2” nord, 10° 45’ 25” øst.

Bruk av hytta

Hvem som helst kan overnatte på hytta, men en må bestille på forhånd og folk som ikke er medlemmer av Friluftsklubben må betale et depositum for å få nøkkel.
Kulturhuset Bølgen

Kulturhuset Bølgen er et kulturhus i Larvik i Vestfold. Det ble åpnet lørdag 10. oktober 2009.
Niels Torp Arkitekter ble i sin tid engasjert av tomtegiverne Mille-Marie Treschow og Stein Erik Hagen. Firmaet tegnet et kulturhus med en bølgende takkonstruksjon som en duvende dønning, derav navnet Bølgen.
Kulturhuset ligger på det gamle kaiområdet i indre havn i byen, ikke langt fra der terminalen til danskebåten MS «Peter Wessel» lå. En av Bølgens nærmeste naboer er Farris Bad Hotell.
Huset har panoramautsikt utover Larviksfjorden i sør og rommer blant annet konsertsal, kino, kiosk og restaurant . I bygget mot nord ligger galleri Bølgen, der Larvik kunstforening holder til. Hoved- eller storsalen har et mobilt amfi med 550 sitteplasser. Ved å flytte skyveamfiet kan det gi opp til 800 ståplasser ved behov. De tre kinosalene, , alle med digital kinoteknologi, tar til sammen 428 publikummere. Kinodriften foregår i kommunal regi.
Kostnadene for hele huset, innbefattet tomtekostnader, kinoteknisk utstyr, scenisk utstyr samt infrastrukturen rundt huset, er anslått til om lag 190 millioner kroner.
Tone M. Anderssen, som representerer partiet Venstre, er leder av kulturhusstyret. Fra september 2008 til 1. november 2009 var Morten Hagevik kulturhussjef.
Et syv meter høy skulptur i larvikitt («Lundhs Blue») av Knut Steen er reist på bysiden av Kulturhuset Bølgen. Skulpturen er en gave fra Lundhs Labradoreksport AS, som eies av Thor Lundh og hans familie.
Janusfabrikken

Janusfabrikken driver tekstilproduksjon i Arna i Bergen. Fabrikken startet 25. mars 1895 under navnet Espelandfos Spinderi & Tricotagefabrik på Espeland i Arna. Varemerket Janus ble registrert i 1909. På det meste hadde fabrikken 600 ansatte i 1966.

Historie

Espelandfos Spinderi & Tricotagefabrik ble etablert 25. mars 1895 av Anton Stephan Stephansen. Fabrikken ble lagt til utmarken mellom gårdene Lone og Espeland, der Espelandsfossen krysser den gamle Vossebanen. Foss og 7 mål utmark ble kjøpt for 1 600 kroner. Selgeren var Nils K. Espeland. Stephansen sikret seg også oppdemningsrett i Osavatnet i Bjørndalen. Demningsarbeidet ble satt i gang samtidig med grunnarbeidet på fabrikken. 
Maskiner til karding, spinning og strikking ble kjøpt i Tyskland. Anders Lone ble ansatt som strikkemester. Han hadde tidligere vært strikkemester og formann ved trikotasjefabrikken i Salhus. Kraftdrevne symaskiner for besetning av tøy kunne ikke anskaffes i starten, slik at i den første tiden måtte besetningssyerskene holde seg med egen symaskin som ble drevet av håndkraft. Fabrikken hadde ved starten en arbeidsstyrke på omkring 20 personer. Det ble oppført en arbeiderbolig, for det fantes ikke losjimuligheter på stedet.
Bedriften produserte i hovedsak undertøy. Ullgensere og raggsokker ble etter hvert også en viktig del av produksjonen. Varene ble solgt både her i landet og i Sverige. Kommunikasjonsmessig var Espeland en bakevje. Selv om jernbanelinjen lå 30 meter fra fabrikkveggen, måtte alt gods fraktes til eller fra Haukeland med håndkjerre eller hest og vogn, en avstand på 3,5 km. Etter harde forhandlinger med jernbanestyret, ble Stephansen innvilget at lokaltoget skulle stanse morgen og kveld; etter at han hadde påtatt seg å anlegge sidespor, bygge pakkbod og holde ekspeditør for egen regning.
Bedriften ble etter en tid omgjort til aksjeselskapet A.S Stephansen A/S. Stephansenfamilien hadde kontroll over firmaet inntil 1992, da de solgte seg ut. De nye eierne etablerte selskapet Janus Holding AS og i 1994 Janusfabrikken AS.
Bedriften er i dag siste norske tekstilindustriforetak i sitt slag. I tillegg til salg på innenlandsmarkedet, eksporterer bedriften til en rekke land og har kontorer i bla. Russland, Kroatia, Sverige, Frankrike og Kina.
Mia Hansen-Løve

Biografi

Mia Hansen-Løve er født i Paris 5. arrondissement, som barn av to filosofilærere, Laurence og Ole Hansen-Løve. Hennes danskklingende navn stammer fra hennes danske farfar.
Hun fikk sin første filmrolle i 1998 i filmen Fin août, début septembre af Olivier Assayas, senere hadde hun også en rolle i en annen av Assayas filmer Les Destinées sentimentales i 2000. I 2001 startet hun på teaterskole, som hun forlot i 2003. Etter dette studerte hun tysk på Sorbonne, med dansk som sidefag. Hennes første film som instruktør var kortfilmen Après mûre réflexion fra 2003.
Malta i Eurovision Song Contest

Historikk

Det er den maltesiske allmennkringkasteren PBS som sender Eurovision Song Contest på Malta, og som velger landets artist og sang. Malta debuterte i konkurransen i 1971 med sangen «Marija L-Maltija», fremført på maltesisk av Joe Grech. Malta fikk en svak start i konkurransen, med sisteplass på sine to første forsøk, 1971 og 1972. Landet holdt seg borte fra konkurransen de to neste årene, og kom tilbake i 1975, da landet ble nummer 12 av 19. Malta skulle også ha deltatt i 1974 og 1976, men trakk seg fra konkurransen av ukjente grunner.

Returen

Landet hadde en pause på hele 16 år. Malta prøvde å få delta i 1990, men Den europeiske kringkastingsunion hadde satt et tak på 22 deltakere. Året etter sto Nederland over konkurransen, og dermed ble det plass til Malta. Returen ble en suksess, og Malta endte opp i topp ti åtte år på rad. I 1998 var Malta nær ved å vinne, men ble slått på målstreken av Israel og Storbritannia. Også i 2002 var Malta nær ved å vinne, men tapte for Latvia da de siste poengene kom inn. Malta fikk en ny andreplass i 2005. 
Etter 2005 har landet hatt liten suksess i Eurovision Song Contest. Maltas tredje sisteplass kom i 2006, og de fem påfølgende årene kvalifiserte landet seg til finalen bare én gang. Etter 2012 har Malta kvalifisert seg til finalen hvert år, med unntak av 2015 og 2017. Åttendeplassen i 2013 er Maltas beste plassering de siste ti årene. 
Malta er det mest suksessrike landet som fremdeles ikke har vunnet Eurovision Song Contest. Det er også et av landene som har flest deltakelser uten en seier, bare Kypros har deltatt flere ganger uten å vinne per 2018.

Språk

Siden engelsk er et av Maltas offisielle språk, har Malta hatt fordelen av å synge på engelsk. Bare to ganger, i 1971 og 1972, har Malta sunget på maltesisk. I 2000 inneholdt sangen «Desire» tre linjer på maltesisk.
The Variation of Animals and Plants under Domestication

The Variation of Animals and Plants under Domestication («Domestiserte dyrs og planters variasjon») er en bok som Charles Darwin ga ut i 1868. Den utdypa noen av temaene i hans hovedverk Artenes opprinnelse, nemlig variasjon, kunstig seleksjon og arv.
Målet med boka var ikke bare å dokumentere forekomsten av variasjon, men også å vise at variasjon er en prosess (heller enn en «feil») og å forklare årsakene og mekanismene til variasjon. Videre var det viktig for Darwin å vise parallellene mellom domestisering eller avl (dvs. kunstig seleksjon) og naturlig seleksjon, fordi effekten av kunstig seleksjon illustrerer virkningen av evolusjon. Når det gjaldt arv, la Darwin frem sine hypoteser om arvemekanismer («pangenese»-teorien). Siden de sistnevnte har vist seg å være feil, har boka i etterkant ofte blitt oversett. Den inneholder likevel mange viktige innsikter og god empirisk forskning, spesielt Darwins resultater fra flere tiårs dueavl. Darwin dokumenterte også at seleksjon på en bestemt egenskap kan føre til utilsikta endringer i andre egenskaper, et fenomen som i dag er kjent som pleiotropi.
Boka ble gitt ut på John Murrays forlag og bestod av to bind på hhv. 411 og 486 sider. Den noe reviderte andreutgaven av 1875 hadde 473 + 495 sider.

Innhold

I bind I gjennomgås de ulike domestiserte dyre- og plantegruppene med tanke på antall raser, deres sannsynlige ville stamform(er) og deres egenskaper. Kapitlene omhandler hunder, katter (kap. 1), hester, esler (kap. 2), griser, kveg, sauer, geiter (kap. 3), kaniner (kap. 4), duer (kap. 5/6), hønsefugler (kap. 7), andefugler, gåsefugler, kanarifugler, gullfisk, honningbie, silkespinner (kap. 8), korn, grønnsaker (kap. 9), frukt, prydtrær og blomster (kap. 10). Det siste kapitlet i bind I omhandler uvanlige reproduksjonsmåter.
Bind II er viet de generelle og teoretiske aspektene ved domestisering. Her diskuteres arv (kap. 12–14), atavismer (kap. 13), kjønnsavhengig arv (kap. 14), krysning, inn- vs. utavl (kap. 15–19), kunstig seleksjon (kap. 20), naturlig seleksjon hos domestiserte dyr og planter (kap. 21), årsakene til variasjon (kap. 22/23) og lovmessigheter ved variasjon (kap. 24–26). Kapittel 27 er en presentasjon av Darwins teori om pangenese, dvs. om arvelighetsmekanismene. Darwin betegna den som en «provisorisk hypotese», og ettertiden (dvs. den mendelske genetikken) har da også vist at han tok grundig feil på dette punktet. Verket avsluttes med et kapittel til generell diskusjon og syntese.
Bjørg Vik

Liv og virke

Hun var utdannet ved Journalistakademiet, og var ansatt i Porsgrunns Dagblad. Hun debuterte som forfatter i 1963 med novellesamlingen Søndag eftermiddag, og ble særlig kjent for sin novellekunst. Det strøket hun senere beskriver i sine selvbiografiske romaner rundt Bislett og St.Hanshaugen, er det som hun selv vokste opp i. 
Hun var styremedlem i Norsk Forfattersentrum og Pressens Faglige Utvalg. Særlig på 1960- og 1970-tallet viste Viks forfatterskap et sterkt feministisk engasjement, og i 1973 var hun med på å starte kvinnetidsskriftet Sirene.
Tekstene hennes er oversatt til over 30 språk, og har tre ganger vært innstilt til Nordisk råds litteraturpris. Hun mottok Telemark fylkeskommunes kulturpris 1987. Av sitt forfatterskap var hun selv mest stolt av Elsi-trilogien, som delvis har en del selvbiografiske trekk. Trilogien består av Små nøkler store rom fra 1988, Poplene på St. Hanshaugen fra 1991 og Elsi Lund fra 1994. Bøkene forteller om Elsi Lund fra hun var liten jente i Oslo, oppveksten og hvordan hun etter hvert fikk jobb som journalist.
Den mystiske meningen i lotussūtraen

Den mystiske meningen i lotussūtraen (tradisjonell kinesisk: 妙法蓮華經玄義, pinyin: miàofǎ liánhuá jīng xuányì, koreansk: 묘법연화경현의, hangul: myobŏp yŏnhwa kyŏng hyŏnŭi, japansk: myōhō renge kyō gengi, katakana: ミョウホウレンゲキョウゲンギ, vietnamesisk: diệu pháp liên hoa kinh huyền nghĩa, noen ganger gjengitt under den forkortede tittel 法華玄義, pinyin: fǎhuā xuányì, koreansk: 법화현의, hangul: pŏphwa hyŏn'ŭi, japansk: hokke gengi, katakana: ホッケゲンギ, vietnamesisk: pháp hoa huyền nghĩa) er et av de tre store verkene til Zhìyǐ (538–597), grunnleggeren av den kinesiske buddhistiske retningen Tiāntái. De to andre store verkene er Ord og fraser i lotussūtraen og Móhē zhǐguān. Verket var opprinnelig en serie foredrag som ble holdt i året 593 e. Kr. ved tempelet Yy-ch'yan-ssu i Jinzhou i det nordvestlige Kina. Zhāngān (også kalt Guàndǐng, 561–632), som var en elev av Zhìyǐ og som senere ble den fjerde patriarken av Tiāntái, skrev ned og samlet innholdet i 20 bokruller.
Teksten bygger på det premiss at tittelen på lotussūtraen er essensen av hele lotussūtraens lære. Denne tittelen ble gitt en overordentlig betydning innenfor Tiāntái, og dannet grunnlaget for en religiøs messing og en rytmisk chanting. Den kinesiske tittelen er miàofǎ liánhuā jīng (妙法蓮華經), sūtraen om den hvite lotusblomstens gode lov. Den japanske buddhisten Nichiren (1222–1282) adopterte denne praksis i form av Daimoku – messingen av mantraene Nam(u) Myōhō Renge Kyō.
Verket er en systematisk analyse av tittelen på lotussutraen.
Fylkesvei 309 (Aust-Agder)

Fylkesvei 309 (Fv309) i Aust-Agder gikk mellom Klepp og Vånne i Evje og Hornnes kommune. Veien var 5,1 km lang.
2019 ble veien del av fylkesvei 3792.
Fredrika Bremer-förbundet

Fredrika Bremer Förbundet er en av Sveriges eldste kvinnesaksorganisasjoner. Organisasjonen ble grunnlagt i 1884 av Sophie Adlersparre, og er en idebærende organisasjon som er partipolitisk og religiøst nøytral, og som er åpen for begge kjønn. FBF arbeider med en rekke ulike spørsmål, men har fokus på tre hovedspørsmål: Flere kvinner i maktposisjoner, flere menn i arbeid med barn og lik lønn mellom kjønnene.
St. Johanneslogen Maria til de tre Hjerter

St Johanneslogen Maria til de tre Hjerter er en frimurerlosje i Den Danske Frimurerorden som ble grunnlagt den 3. april 1791 i Odense. Losjen er oppkalt etter kronprinsesse (senere dronning) Marie Sophie Frederikke av Hessen-Kassel. Losjens valgspråk er PER ASPERA AD ASTRA («Gjennom motgang til stjernene»).
Losjens charter ble underskrevet av Karl av Hessen, som var provincial-stormester for Danmark-Norge og hertugdømmene, og godkjent av general-stormesteren Hertug Ferdinand af Braunschweig (1721–1792).
Sankt Johanneslogen Maria til de tre Hjerter er idag Danmarks største losje med omkring 600 medlemmer.
Losjen er moderlosjen for de fire St. Johannes instruksjonslosjene «Under Klokketårnet» (1863 i Faaborg), «Castellum Novum» (1951 i Nyborg), «Asnesia» (1988 i Assens), «Hans Schack» (1992 i Kerteminde) og broderforeningen «Sammenslutningen af Frimurerbrødre på Nordfyn» (1996, Fyn).
Ferjesambandet Mortavika–Arsvågen

Historie

Ferjesambandet Mortavika–Arsvågen ble åpnet samtidig med åpningen av Rennfast 30. november 1992. De første årene ble sambandet trafikkert av ferjene MF «Rennesøy» og MF «Masfjord». I 2001 ble MF «Boknafjord» (1986) satt inn som tredje ferje. Fjord1 vant anbud for sambandet og satte i 2007 inn gassferjene MF «Stavangerfjord» og MF «Mastrafjord». 1. januar 2012 ble den nye gassferja MF «Boknafjord» satt inn i sambandet.
I 2019 ble  MF «Raunefjord» og MF «Bergensfjord» overflyttet til sambandet.
Jul hos mig

Jul hos mig er en juleplate med Lotta Engberg, utgitt den 11. november 2009.
Rossville (Knox County, Ohio)

Historie

Rossville ble opprettet da jernbanen kom til stedet. Stedet fikk navn etter eieren av landområdet: Jacob Ross.
Radka Brožková

Karriere

Brožková har gjennom flere sesonger vært en del av den internasjonale orienteringseliten. I juniorklassen tok hun sølvmedalje på mellomdistanse i sitt andre og siste junior-VM i polske Gdynia. Hun fikk sitt definitive gjennombrudd under verdensmesterskapet på hjemmebane i tsjekkiske Olomouc i 2008. Da løp hun inn til en overraskende bronsemedalje ettersom kun Minna Kauppi og Vroni König-Salmi greide å slå henne. For prestasjonen ble Radka Brožková nominert tilOrienteering Achievement of the year for året 2008. Dette ble riktignok Brožkovás eneste internasjonale mesterskapsmedalje i seniorklassen.
Best of the Best

Handling

Alex Grady (Eric Roberts) klarer å kvalifisere seg til det amerikanske landslaget i tae kwon do sammen med blant annet Tommy Lee, Travis Brickley, Virgil Keller, Sonny Grasso. Nå må de trene fram mot den store utfordringen som er å møte det koreanske landslaget i et mesterskap. Alle har sine personlige motiver for å delta, og kampen utvikler seg til å bli mer enn bare prestisje.
You're Gonna Get It!

Sporliste

Alle sanger skrevet av Tom Petty, unntatt hvor merket.
Wucheng (Jinhua)

Wucheng (kinesisk: 婺城区; pinyin: Wùchéng Qū ) er et bydistrikt i byprefekturet Jinhua i provinsen Zhejiang i Folkerepublikken Kina. Det har et areal på 1359,22 kvadratkilometer og teller 620.000 innbyggere (2004).
Norsk Våpenhistorisk Selskap

Historie

Selskapet ble stiftet av oberstløytnant og bestyrer på Hærmuseet (nå Forsvarsmuseet) Fritz C. Skaar 7. november 1950. Han ble selskapets første formann, og selskapet hadde 69 medlemmer ved stiftelsen. Ved 60-års jubileet i 2010 hadde selskapet 850 medlemmer. Selskapet har pr 2010 åtte lokalavdelinger: Nordenfjelds (Trondheim), Kristiansand, Bergen, Bodø, Gudbrandsdalen, Hallingdal og Valdres, Haugesund og Stavanger. Selskapet har siden stiftelsen hatt et nært samarbeid med Forsvarsmuseet, og ved en eventuell oppløsing skal selskapets aktiva tilfalle museet.

Aktiviteter

Selskapet avholder møter hvor foredrag av både medlemmer og eksterne foredragsholdere er en vesentlig del av innholdet. Dette for å spre den kulturhistoriske kunnskapen innenfor selskapets interessefelt. I tillegg har man «Våpensamlerens 5 minutter» hvor medlemmene viser frem gjenstander og eventuelt kan stille spørsmål om gjenstandene.
Selskapet avholder årlig en utflukt, da til steder som er militærhistorisk av interesse. De holdes også en årlig auksjon hvor medlemmer kan auksjonere bort gjenstander. I tillegg avholdes Våpentinget, som er er en utstilling hvor medlemmene stiller ut gjenstander etter modell fra bondebevæpningen. Det gis premier til de beste utstillerne i åtte forskjellige klasser.
Studier og forskning er en viktig del av selskapets og medlemmenes virksomhet. Dette ofte i samarbeid med museer og andre historierelaterte selskap og foreninger. Dette har blant annet resultert i utstillinger.

Publikasjoner

Selskapet gir ut medlemsbladet MTM (meddelelse til medlemmene) med referat fra møter, faglige artikler og annen informasjon til medlemmene. I tillegg har selskapet utgivelse av en årbok som har blitt utgitt årlig siden 1977. Boken er hovedsakelig skrevet av medlemmene selv, og har egen redaktør som sørger for høyt nivå på utgivelsene.

Annet

Ifra år 2000 kreves det medlemskap i NVS for å bli registrert våpensamler av registreringspliktige skytevåpen. Enhver norsk statsborger kan bli medlem av selskapet på vilkår som til en hver tid er vedtatt av generalforsamlingen. En tegning av en bondeøks fra begynnelsen av 1600-tallet er selskapets merke, vedtatt i 1962.
Vem är det som är rädd?

Vem är det som är rädd? er Björn Afzelius sitt debutalbum, utgitt i 1974.
Arjeplog kirke

Kirken fra 1641

28. juni 1641 begynte man arbeidet med å bygge den første kirken i Arjeplog etter oppdrag fra dronning Christina, som mente man trengte en kirke i forbindelse med utvinning av sølv i Nasafjäll. 
Man bygde en tømmerkirke med jordgulv. Gulvet tjente også om plass for å begrave de døde, noe man måtte slutte med på grunn av dårlig lukt. I 1650 fikk man en klokkestøpul. Dronning Christina gav kirken en forgylt kalk som finnes i dagens kirke, det er også et portrettmaleri av henne fra 1643 i dagens kirke.
William Playfair

Biografi

Playfair ble født i opplysningstiden i Dundee i Skottland i en økonomisk, kulturell og vitenskapelig blomstringsperiode. Han ble foreldreløs som 13-åring. Playfair hadde et variert yrkesliv. Han var ingeniør, bokholder, oppfinner, sølvsmed, megler, økonom, statistiker, bankmann, redaktør, journalist, pengeutpresser og spekulant. I 1782 startet han et sølvsmedvirksomhet som ble lagt ned. I 1787 flyttet han til Paris og deltok i stormingen på Bastillen to år senere. I 1793 flyttet han til London hvor han startet bankvirksomhet, men som han heller ikke lyktes med. Fra 1775 var han skribent og pamflettforfatter ved siden av noe ingeniørarbeid.

Grafikk

Playfair mente at grafer var en bedre måte å formidle tall på enn tabeller. Han utgav i 1786 boka The Commercial and Political Atlas i London. Dette verket inneholdt 43 tidsseriegrafer og et stolpediagram. Boka har blitt regnet som gjennombrudd i informasjonsvisualiseringsfaget.
To tiår før Playfair skapte sine viktigste arbeider, hadde Joseph Priestly skapt tidslinjediagram. Dette var inspirasjonskilde for verdens første kjente eksempel ... 
 
... på stolpediagram.
I dette diagrammet ble Skottlands import og eksport fra 17 land i 1781. Dette er det føste (kjente) eksempelet på å vise kvantitative data løsrevet fra både todimensjonal geografi (som i kart) eller fra tidslinjer. Dermed ble det mulig å sammenligne tallserier visuelt.
Playfairs bok Statistical Breviary, utgitt i London i 1801 inneholder det som er regnet som historiens første kakediagram.
Fossile termitter

Utseende

Arbeiderne (de ikke formeringsdyktige individene) var vingeløse, bleke og tynnhudete. Kjønnsmodne individer var større, karftigere pigmenterte, med to par lange vinger med fint årenett, disse ble kastet av etter parringen. Hos noen grupper forekommer særskilte soldat-kaster av arbeidere som beskytter kolonien.

Levevis

Etter alt å dømme hadde de fossile termittene et tilsvarende levesett som de moderne, ved at de levde i store samfunn dominert av noen få, reproduserende individer, og spiste treverk som de fordøyde ved hjelp av mikroorganismer.

Fossiler

Fossile termitter er kjent tilbake til Kritt-tiden, de er dermed de eldste kjente sosiale insektene. Termittene stammer fra kakerlakker og avgrensingen mellom termitter og kakerlakker kan noen ganger være litt vanskelig for ufullstendige fossiler. Der er funnet mange fossile termitter fra Tertiær.
Teater Sesam

Teater Sesam er et svensk figurteaterkompani som ble stiftet i 1987. Kompaniet har base i Göteborg i Sverige.
Teater Sesams repertoar har hovedvekt på dukketeater og skyggespill. Repertoaret omfatter stykker for både voksne og barn, men med forestillinger for barn og unge som tyngdepunkt. Ved siden av å utvikle sceneproduksjoner har Teater Sesam etablert seg som et sentrum for utvikling av figurspillere og figurmakere. I tillegg holder kompaniet workshops i skyggespill. Per 2018 ledes kompaniet av Nasrin Barati.
Teater Sesam mottar støtte fra det svenske kulturrådet, fra Göteborgs Stad Kultur og fra Folkeuniversitetet i Sverige. Kompaniet er medlem av det svenske Teatercentrum, UNIMA Sverige og den svenske avdelingen av Assitej.
Afronemoura stuckenbergi

Utseende

Små, mørke steinfluer. Et karakteristisk kjennetegn er at baklårene er svært kraftige.

Levevis

Artene kan finnes i en rekke forskjellige ferskvanns-lokaliteter, men foretrekker kaldt og oksygenrikt vann. Noen arter lever på steiner som blir overskylt av fossefall eller stryk, andre lever i elver eller innsjøer. Nymfene eter døde planter og dødt, organisk materiale og gjennomfører utviklingen på ett år. De har sterke bein og kan krype opp loddrette overflater, også mot en kraftig vannstrøm. De voksne fluene kan hoppe ved hjelp av sine kraftige baklår, noen arter flyr også godt. De tar trolig næring til seg.
Blikana

Levevis

Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse

Slekten er utbredt i det sørlige Afrika.
La dem ikke lure deg (EP)

La dem ikke lure deg er en musikk-EP med Bannlyst, utgitt i 1985.
Grunnkretser i Hareid kommune

Grunnkretser i Hareid kommune er delområder og grunnkretser som seksjonerer Hareid kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.